1. Fl-ewwel tliet xhur ta' din is-sena l-Maltin li siefru żdiedu bi 33%. 2. Il-Kummissjoni Ewropea kkonfermat li Malta għandha waħda mill-inqas rati ta' qgħad fl-Unjoni Ewropea. 3. Filwaqt li fl-2012 familja ta' żewġ adulti kienet tħallas €629 f'kontijiet tad-dawl u l-ilma kull sena, illum din l-istess familja qed tħallas €276. 4. Ġie inawgurat proġett ta' tisbiħ fl-inħawi magħrufa bħala Tal-Fekruna, ix-Xemxija. 5. Ġiet inawgurata wing ġdida fl-iskola primarja ta' Tal-Pietà. 6. Fil-ġimgħat li ġejjin se jkun qed jiġi varat programm ta' xogħlijiet ta' manutenzjoni f'numru ta' skejjel matul ix-xhur tas-sajf. 7. Id-distretti tal-pulizija għadhom kif ġew imsaħħa bi 11-il vettura ġdida. F'dawn l-aħħar sentejn u nofs ta' Gvern Laburista l-Korp tal-Pulizija ngħata 70 vettura ġdida. 8. Il-kumpanija Enemed li topera fis-swieq tal-fjuwils se tinvesti €15 miljun biex ittejjeb u timmodernizza l-faċilitajiet tal-ħażna tal-fjuwil tal-ajruplani. 9. F'Wied il-Għajn se jkun qed jinbena grawnd ġdid tal-futbol. 10. Bejn Novembru tal-2014 u Novembru tal-2015 dawk li jaħdmu full-time żdiedu b'aktar minn 7,000 persuna. 11. Fl-ewwel tliet xhur ta' din is-sena ġiet reġistrata żieda ta' 20% fin-numru ta' passiġġieri li qasmu bejn Malta u Għawdex. 12. Se jsir investiment ta' €21 miljun biex jiġu installati liftijiet fi blokok tal-Gvern ħalli jgħinu lill-anzjani u dawk bi problemi ta' aċċessibbiltà . 13. Ġie deċiż li membri tal-korpi dixxiplinati, li jsofru diżabbiltà mingħajr ħtija waqt il-qadi ta' dmirijiethom, se jibdew ikunu intitolati għal pensjoni sħiħa daqslikieku għamlu 25 sena servizz. 14. Beda servizz ġdid fil-komunità għall-pazjenti bi problemi ta' saħħa mentali, servizz li permezz tiegħu tobba tal-familji privati se jkunu jistgħu jaraw pazjenti li jbatu minn mard mentali, bl-ispiża tkun imħallsa mill-Gvern. 15. Għaddejja ħidma biex it-tobba tal-familji privati jkunu jistgħu jaraw lil pazjenti partikolari tliet darbiet fis-sena fil-klinika tagħhom u għal dawn is-servizzi jħallas il-Gvern. 16. Filwaqt li sal-2013 kien hemm 3,580 persuna jistennew għal operazzjoni tal-katarretti, sa tmiem is-sena li għaddiet dawn niżlu għal 1,231. 17. Għall-ewwel darba wara 36 sena, il-qgħad niżel għal taħt l-4,000 persuna.